“F1” ยกเลิกสนามแรก “ออสเตรเลียน กรังด์ปรีซ์ 2020” หลังพบนักแข่งติดเชื้อ “โควิด-19”!
“ฟอร์มูล่าวัน” (F1) ประกาศยกเลิกการแข่งขัน “ออสเตรเลียน กรังด์ปรีซ์" สนามแรกปี 2020 หลังพบนักแข่งติดเชื้อ “โควิด-19”!
“ฟอร์มูล่าวัน” (F1) ประกาศยกเลิกการแข่งขัน “ออสเตรเลียน กรังด์ปรีซ์" สนามแรกปี 2020 หลังพบนักแข่งติดเชื้อ “โควิด-19”!
13 มี.ค. 2563

คณะผู้จัดการแข่งขันฟอร์มูล่าวัน สนามแข่งรถสูตร 1 ชั้นนำของโลก ประกาศยกเลิกการแข่งขันออสเตรเลียน กรังด์ปรีซ์ สนามเปิดฤดูกาลที่เมืองเมลเบิร์น ประเทศออสเตรเลีย ในช่วงสุดสัปดาห์นี้ (13-15 มี.ค.63) เป็นที่เรียบร้อยแล้ว หลังพบสมาชิกทีมแข่ง McLaren Racing รายหนึ่งติดเชื้อไวรัสโคโรนาสายพันธุ์ใหม่ 2019 (โควิด-19)
โดยการตัดสินใจดังกล่าวมีขึ้นเพื่อป้องกันการแพร่ระบาดของไวรัสโควิด-19 เนื่องจากเมื่อปีที่ผ่านมา งานดังกล่าวมีผู้เข้าชมการแข่งขันมากถึง 324,000 คนในเวลาเพียง 4 วัน
อย่างไรก็ตาม ก่อนหน้านี้ในช่วงกลางสัปดาห์ที่ผ่านมา สำนักข่าว BBC รายงานว่าบรรดานักแข่งชั้นแนวหน้าอย่างเซบาสเตียน เวทเทล , คิมี ไรโคเน่น และลูอิส แฮมิลตัน ปฏิเสธไม่ลงแข่งขันออสเตรเลียน กรังด์ปรีซ์ ทำให้คณะผู้จัดการแข่งขันต้องประกาศยกเลิกในที่สุด